སྲིད་སྐྱོང་དང་བཀའ་ཤག་གིས་སྤེན་པ་ཚེ་རིང་ལ་སྐྱོན་བརྗོད་བྱས་ཆོག་པ་རེད།བྱེད་ཀྱང་དགོས་པ་རེད།འཕོ་འགྱུར་ཡང་བཏང་ཆོག་པ་རེད།གཏོང་ཡང་དགོས་པ་རེད།ཡིན་ནའང་།མི་དཀར་པོ་ནག་པོ་བཟོ་ཐབས་ཁོ་ན་ལྷུར་བླངས་པ་ཡིན་ན།དེར་བདེན་པ་ལ་དགའ་བའི་སྐྱེ་བོ་ཚོས་ངོས་ལེན་བྱེད་ཀྱི་ཡོད་པ་མ་རེད།འདི་ནི་བདེན་རྫུན་གྱི་འཐབ་རྩོད་ཟེར་བ་དེའི་གནས་ལུགས་རེད།བོད་རྒྱའི་བར་གྱི་འཐབ་རྩོད་འདི་ཡང་དོན་རྩ་དེད་སོང་ན།བདེན་རྫུན་བར་གྱི་འཐབ་རྩོད་ཅིག་ཆགས་ཡོད་པ་རེད།ང་ཚོས་བདེན་པ་གཙིགས་སུ་བྱས་ནས་ངོ་རྒོལ་བྱེད་པ་ལ་སྟོབས་ཤུགས་ཆེན་པོ་ཡོང་དོན་ཡང་འདི་རེད།